আর্থ-সামাজিক অবস্থা উন্নয়নের লক্ষ্যে এনজিও গুলোর কাজের ব্যপকতা অনেক। সংগত কারনেই একথা আজ স্বীকার্য যে, এনজিও গুলো আমাদের দেশের প্রাথমিক শিক্ষা, পরিবার পরিকল্পনা,সামাজিক বনায়ন, সেনিটেশন, নারীর ক্ষমতায়ন, প্রাথমিক স্বাস্থ্য পরিচর্যা ইত্যাদি ক্ষেত্রে সরকারের পাশাপাশি সম্পুরক ভূমিকা পালন করছে। তারা মানুষের অধিকার সম্পর্কে সচেতনতা বৃদ্ধির জন্যও নানামূখী পদক্ষেপ গ্রহণ করেছে। কিন্তু মানুষ যদি ঋণগ্রস্থ হয়ে পড়ে, তবে সে আপনা আপনিই সকল অধিকার হারিয়ে ফেলে, হারিয়ে ফেলে সামাজিক মর্যদা। উচ্চ সুদজনিত কারনে ঋণের কিস্তির টাকা পরিশোধ করতে যেয়ে পরিবারের একাধিক সদস্য কিংবা একই সদস্য কর্তৃক একাধিক এনজিও থেকে ঋণ গ্রহণ করতে বাধ্য হচ্ছে। আর এমনিভাবে তারা এনজিও ঋণের দুষ্টু চক্রে (Vicious Circle of NGO’s Micro Credit) আবদ্ধ হয়ে পড়ছে। যেখানে থেকে বেরিয়ে আসা আদৌ তাদের পক্ষে আর সম্ভব হচ্ছে না। Vicious circle of NGO’s Micro Credit= দারিদ্রতা → এনজিও থেকে ঋণ গ্রহণ → স্বল্প আয় → ঋণ পরিশোধের জন্য পরিবারের একাধিক সদস্য কর্তৃক অধবা একাধিক এনজিও থেকে পূনরায় ঋণ গ্রহণ → ঋণগ্রস্ত পরিবারের জন্ম দেয় এবং পরিবার কর্তৃক পুনরায় ঋণ গ্রহণ। ফলে এনজিও থেকে ঋণ গ্রহণকারীকে পারিবারিক ভাবে ও আরও ঋণগ্রস্থ করে তোলে। সংগত কারনেই এই সকল ঋণগ্রহীতারা সর্বপ্রথম তাদের নাগরিক অধিকার ও সামাজিক মর্যাদা হারায়।